CELEX: C2005/217/107
Language: sk
Date: 2005-09-03 00:00:00
Title: Vec T-251/05: Žaloba podaná 1. júla 2005: Mediocurso – Estabelecimento de Ensino Particular, S.A. proti Komisii Európskych spoločenstiev

3.9.2005   
            
            
               SK
            
            
               Úradný vestník Európskej únie
            
            
               C 217/51
            
         Žaloba podaná 1. júla 2005: Mediocurso – Estabelecimento de Ensino Particular, S.A. proti Komisii Európskych spoločenstiev
   (Vec T-251/05)
   (2005/C 217/107)
   Jazyk konania: portugalčina
   Mediocurso – Estabelecimento de Ensino Particular, S.A., so sídlom v Lisabone (Portugalsko), v zastúpení: C. Botelho Moniz a E. Maia Cadete, advokáti, podala 1.júla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1)
            
            
               zrušil rozhodnutie Komisie C(2005) 1236 zo 14. apríla 2005„o znížení sumy príspevku z Európskeho sociálneho fondu pre ‚MEDIOCURSO – Estabelecimento de Ensino Particular, Lda’, podľa rozhodnutia Komisie C (89) 570 z 22. marca 1989“;
            
         
               2)
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   porušenie podstatných formálnych náležitostí: proces rozhodovania Komisie nerešpektoval formálne podmienky a napadnuté rozhodnutie je nedostatočne odôvodnené,
   porušenie zásad právnej istoty a ochrany legitímnej dôvery v rozsahu v akom napadnuté rozhodnutie protirečí, na škodu žalobcu, predtým vydanému aktu, ktorým bola potvrdená vecná a účtovná presnosť údajov žalobcu v jeho žiadosti o úhradu účtovného zostatku,
   zjavná chyba v posúdení listinných dôkazov o nákladoch predložených Mediocurso,
   porušenie zásady proporcionality, čo sa týka skutkových a právnych dôvodov uvádzaných na odôvodnenie zníženia finančného príspevku, ktorý je predmetom napadnutého rozhodnutia.